भीगे मोठ को पानी से निकल कर छलनी पर रखें जिससे कि पानी अच्छे से छन जाए. अब इस छलनी को एक साफ किचन के तौलिए से चारों तरफ से अच्छे से ढक दें और इस छलनी को गर्म स्थान पर रखें मोठ को अंकुरित करने के लिए. मोठ के अंकुर काफ़ी जल्दी फूटते है, आमतौर पर एक दिन में अच्छे अंकुर आ जाते हैं. अगर आप को लंबे अंकुर चाहिए. तो फिर थोडा और समय के लिए रख सकते हैं. वैसे यह मौसम पर भी निर्भर करता है कि अंकुर के बढ़ने में कितना समय लगेगा. मोठ को दिन में दो बार ज़रूर धोएँ जिससे कि किसी भी प्रकार का संक्रमण ना आने पाए.